Meta Vannas

Meta Vannas (1949–1975 Jangolenko, ka Jangolenko-Vannas; 9. jaanuar 1924 Suuremõisa vald, Pühalepa kihelkond, Läänemaa (Hiiumaa) – 25. november 2002 Tallinn) oli Eesti NSV partei- ja riigitegelane.

Ta lõpetas 1950. aastal Kärdla Keskkooli.

Tegevus ELKNÜ-s ja EK(b)P-s
Nõukogude teise okupatsiooni ajal oli ta alates 1940. aastast ELKNÜ liige ja oli 1941. aastal pioneerijuht Saku pioneerilaagris.

Kommunistliku tegevuse eest oli ta Saksa okupatsiooni ajal vangis Haapsalus, Tallinnas (Lasnamäe vanglas ja Keskvanglas) ning 1944–1945 Stutthofi koonduslaagris.Meta Villemi t. Vannas, Eesti NSV Ülemnõukogu IX koosseis = Верховный Совет ЭССР IX созыв: biograafiline lühiteatmik. Eesti Raamat. Tallinn 1976, lk 197

Ta vabanes märtsis 1945 laagrist, kuid jäi Saksamaale ja töötas Nõukogude vägede tagalas majandusalal. Ta tuli Saksamaalt ära tagasi Eestisse oktoobris 1946.Meta Vannas. "Häirekella hüüd". Tallinn: Eesti Raamat, 1980. Lk 56–59

1947. aastal oli ta ELKNÜ Kõrgessaare vallakomitee sekretär, 1948. aastast ELKNÜ HiiumaaKoos parteiga, leninlikul rajal. Nõukogude Hiiumaa nr 143, 3. detsember 1970 maakonnakomitee õppiva noorsoo ja pioneeritöö osakonna juhataja ja ELKNÜ Hiiumaa maakonnakomitee teine sekretär. 1952–1954 oli ta ELKNÜ Jõhvi Rajoonikomitee I sekretär.

NLKP liige 1949. aastast. Ta õppis aastatel 1950–1951 EKP Keskkomitee Vabariiklikus Parteikoolis. Ta oli 1957–1960 EKP Jõhvi Rajoonikomitee III sekretär.

Ta lõpetas 1961. aastal NLKP Kõrgema Parteikooli. Ta oli EKP Keskkomitee liige aastatel 1961–1986.

Tegevus Eesti NSV haldus- ja riigiasutustes
1954–1957 Jõhvi rajooni TSN TK esimehe asetäitja
1960–1969 Narva linna TSN Täitevkomitee esimees.«Мы — не прах под ногами правителя» (надпись на плакате на стоянии людей в Таллинне в 2011 году). Gazeta.ee
1969–1975 Eesti NSV teenindusminister

Ta oli ENSV Ülemnõukogu VI, VII, VIII, IX ja X koosseisu saadik.

Ta oli Eesti NSV Ülemnõukogu VIII koosseisu Ülemnõukogu Presiidiumi esimehe asetäitja 1967. aastastEESTI NSV ÜLEMNÕUKOGU OTSUS Eesti NSV Ülemnõukogu Presiidiumi valimise kohta. EESTI NÕUKOGUDE SOTSIALISTLIKU VABARIIGI ÜLEMNÕUKOGU JA VALITSUSE TEATAJA, 29. aprill 1967 Nr. 19 (76), Art 154,  IX koosseisu Eesti NSV Ülemnõukogu Presiidiumi esimehe asetäitja 1975 – 25. mai 1978 ja Eesti NSV Ülemnõukogu Presiidiumi esimehe kohusetäitja 25. mai 1978 – 26. juuli 1978 ning Eesti NSV Ülemnõukogu Presiidiumi esimehe asetäitja 26. juuli 1978 – 1985. 

 Ühiskondlik tegevus 
Vannas on olnud Keskerakonna juures tegutseva Sundüürnike Kogu liige ning rahvusvahelise organisatsiooni Rombergpark komitee asepresident.

 Tunnustus
 Lenini orden (1965)
 Tööpunalipu orden (2 tk)
 orden Austuse märk
 medal Eeskujuliku töö eest
 medal Töövapruse eest

 Teoseid 
"Tänase Eesti naised". Tallinn: Eesti Raamat, 1975
"Häirekella hüüd". Tallinn: Eesti Raamat, 1980
"Põhiseadus ja naised". Tallinn: Eesti Raamat, 1981
 Artikleid 
"Holokausti asemele massimõrvade mälestuspäev?". Kesknädal, 9. oktoober 2002

Viited

Välislingid

Meta Vannase foto
Haud Tallinna Metsakalmistul

Kategooria:Eestimaa Kommunistliku Partei liikmed
Kategooria:ELKNÜ rajoonikomiteede esimesed sekretärid
Kategooria:Narva linnapead
Kategooria:Eesti NSV VI Ülemnõukogu liikmed
Kategooria:Eesti NSV VII Ülemnõukogu liikmed
Kategooria:Eesti NSV VIII Ülemnõukogu liikmed
Kategooria:Eesti NSV IX Ülemnõukogu liikmed
Kategooria:Eesti NSV X Ülemnõukogu liikmed
Kategooria:Lenini ordeni kavalerid
Kategooria:Tööpunalipu ordeni kavalerid
Kategooria:Ordeni "Austuse märk" kavalerid
Kategooria:Eestlased Saksamaal
Kategooria:Metsakalmistule maetud
Kategooria:Sündinud 1924
Kategooria:Surnud 2002